Държавен вестник, бр. 31, 2014 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  31
122.У2 – Професионалната грижа озна­
чава, че вътрешните одитори трябва да 
обмислят възможността за използване на 
технологичнобазирани одитни техники и 
други техники за анализ на данни.
122.У3 – Вътрешните одитори трябва да 
внимават за съществените рискове, които 
могат да повлияят на целите, дейностите 
или ресурсите. Въпреки това процедури­
те за даване на увереност сами по себе 
си не гарантират идентифицирането на 
всички съществени рискове, дори когато 
са изпълнени с професионална грижа.
122.К1 – Вътрешните одитори трябва 
да проявяват професионална грижа при 
изпълнението на ангажимент за консул­
тиране, като вземат под внимание:
• потребностите и очакванията на 
ръководството, включително естество­
то, времетраенето и представянето на 
резултатите от ангажимента;
• относителната сложност и обема 
на работата, необходима за постигане 
целите на ангажимента, и
• разходите по консултантския ангажи­
мент, съотнесени към потенциалните 
ползи.
123 – Непрекъснато професионално раз­
витие
Вътрешните одитори трябва да усъвършен­
стват знанията, уменията и другите си спо­
собности чрез непрекъснато професионално 
развитие.
130 – Програма за осигуряване на качест­
вото и за усъвършенстване
Ръководителят на вътрешния одит трябва да 
разработи и прилага програма за осигуряване 
на качеството и за усъвършенстване, която 
покрива всички аспекти на вътрешния одит. 
Тълкувание: 
Програмата за осигуряване на качеството и 
за усъвършенстване позволява извършването 
на оценка на съответствието на дейността 
на звеното за вътрешен одит със Закона за 
вътрешния одит в публичния сектор, дефи­
ницията на вътрешния одит, Стандартите за 
вътрешен одит в публичния секор и оценка 
на спазването на Етичния кодекс. Програмата 
оценява също ефикасността и ефективността на 
дейността по вътрешен одит и идентифицира 
възможности за подобрения.
131 – Изисквания към програмата за оси­
гуряване на качеството и за усъвършенстване
Програмата за осигуряване на качеството и 
за усъвършенстване трябва да включва както 
вътрешни, така и външни оценки.
Вътрешните оценки трябва да включват:
• текущ мониторинг (преглед) на изпъл­
нението на дейността по вътрешен одит;
• периодични самооценки или оценки 
от други лица в организацията, които 
познават достатъчно практиката по вът-
решен одит. 
Тълкувание: 
Текущият мониторинг (преглед) е интегри­
рана част от осъществяването на ежедневен 
надзор, преглед и измерване на дейността по 
вътрешен одит. 
Текущият мониторинг (преглед) е вграден в 
рутинните политики и практики за управление 
на дейността по вътрешен одит и използва 
необходимите процеси, инструменти и ин­
формация, за да оцени спазването на Закона 
за вътрешния одит в публичния сектор, дефи­
ницията на вътрешния одит, Етичния кодекс 
и Стандартите.
Периодичните оценки се извършват, за да 
се оцени спазването на Закона за вътрешния 
одит в публичния сектор, дефиницията на вът-
решния одит, Етичния кодекс и Стандартите.
Достатъчното познаване на практиката по 
вътрешен одит изисква най-малко разбиране 
на нормативната уредба и на методологията 
по вътрешен одит в публичния сектор, а също 
така и на всички елементи на Международните 
професионални практики по вътрешен одит. 
Външните оценки трябва да се извършват 
поне веднъж на 5 години от квалифициран, 
независим оценител или от екип от оценители, 
външни за организацията. Ръководителят на 
вътрешния одит трябва да обсъди с ръково­
дителя на организацията:
• формата и честотата на външните 
оценки, и
• квалификацията и независимостта на 
оценителя или на екипа от оценители, 
включително всеки възможен конфликт 
на интереси. 
Тълкувание: 
Външните оценки могат да бъдат под фор­
мата на пълна външна оценка или самооценка 
с независимо потвърждение.
Квалифицираният оценител/екипът от 
оценители демонстрира компетентност в 
две области: професионалната практика по 
вътрешен одит и процеса по извършване на 
външна оценка. Компетентността може да 
бъде демонстрирана чрез съчетание от опит 
и теоретични познания. Опитът, придобит в 
организации с подобна големина, сложност, 
сектор или отрасъл, и техническите умения 
се считат за предимство. Когато оценката се 
извършва от екип от оценители, трябва да се 
има предвид квалификацията на екипа като 
цяло, като не е необходимо всички членове на 
екипа да притежават всички компетентности. 
Ръководителят на вътрешния одит прилага 
професионална преценка, когато обсъжда с 
ръководителя на организацията квалифика­
цията на независимия оценител или на екипа 
от оценители.